Van gheerde en gielise va woutswinkele gebrueden
en janne van woutswinkele hoen bastart brued
Item op ten dach va heden xxv daghe in jannar int jaer xiiii ix
sprac aene met de rechte inde banc te loeven de meyer va loeven gielije
va woutswinkele en gheerde va woutswinkele sine brued en janne va
woutswinkele hoen natuerleke brued en seyde dat sij naeghevolght
waen heynen den meye va meerhout tot bi halle en dien aldaer
ter doet bracht en doet geslage en dat sij d aen hadde vervoert hoe
lijf en hoe goet en dat sette hi hen te gode en te hoe wetteg oec
en seyde oec dat hijt wael bethoene soude waers noet Daer op dat
de vors gheert en gielijs en oec jan hoe natuerlec brued met hoe
gelevde voerspreke hen vantwden en seyden de vors gheert en gielijs
wilen
dat woute van woutswinkele hoe wettege brued was den welken
heyne de meye vors va live ter doet bracht hadde en handudich d aen
was en waert dat dat yemat calengien woude woute vors en
was hoe wettich brued van wettege bedde soe vode sij dat te thoene
alsoe sijt sculdich waen te thoene en met de mynsten En seyden
voert dat sij dat gedaen hadden in recht wrake hoen brued te wecke
Ende waert dat sake dat yemat seggen woude heyne de meye en
hadde aen dat feyt handadich geweest soe boden sij dat oec te thoene
en met de mynste d mede dat sij nide mochte inde rechte Ende
seyden bi dier redene want sijt in recht wrake gedaen hadde dat
sij ongehoude soude sijn jegen den he en ghezoent en ongheveedt
vande magen voert seyde jan hoe natuerlec brued dat hi op dien
dach dat de vors heyne de meye va live ter doet bracht waert
hem noeyt en sach noch levede noch doet en d voe boet hi eet en
omschout alsoe dat de scepen van loven vande meye va loeven
d op ghemaent wijsde voe een vonisse want de meyer va loeven
thoenisse gheruert hadde waert dat hi thoendde in tijts en in vre
dat wouden sij aenhoen en want gheert en giel vors hen oec
thoenisse vmeten hadde dat men dat aenhoen soude en daen teynde
recht Voert wijsde sij voe een vonisse want jan hoe natuerlec
brued onschout doen soude de meyer va loeven en dede gheen
thoenisse maer gheert en gielijs vors thoendde dat heyne de
meye hantdudich was aen hoen brued en dat hijt dede
alsoe dat de meye de scepen voert maende wats va rechte
sijn soude die wijsde nae aensprake nae antwde en nae thoe
nisse d ptien den vors gheerde en gielise onghehoude vand
aenspracke die de meyer te hen wt gedaen hadde en hen gezoent
en ongheveedt jegen de mage
iiii